Peter Germer
Peter Germer var en dansk jurist. Han blev cand.jur. i 1964, LL.M. (Master of Laws) ved Harvard University i 1969 og dr.jur. i 1973. Hans disputats, Ytringsfrihedens væsen, der angav en nyfortolkning af Grundlovens § 77, vakte stor debat og blev efter antagelsen kritiseret af bl.a. Alf Ross.
Peter Germer var professor i statsforfatningsret ved Aarhus Universitet 1973-2008. Derudover bistod han lande i tilblivelsen af demokratiske forfatninger, bl.a. Estland, Kasakhstan og Nepal.
Peter Germer var forfatter til bl.a. Statsforfatningsret (2 bind, 1988-1989), der udkom senest i 5. udgave i 2012.